Ю

Ю (minuskula ю) je písmeno cyriliky. Výslovnostne zodpovedá výslovnosti slabiky ju v slovenčine (pokiaľ nasleduje po tvrdej spoluhláske, vyslovuje sa len ako u, j sa "vyčerpá" na zmäkčenie spoluhlásky, podobne ako sa v češtine dě vyslovuje ako [ďe]).

Písmeno je obsiahnuté v azbukách východoslovanských jazykov a bulharčiny. Vyskytuje sa vo väčšine azbúk neslovanských jazykov, nie je obsiahnuté napríklad v osetskej a abcházskej azbuke. Vo väčšine prípadov ide o predposledné písmeno azbuky, s výnimkou kaukazských jazykov, ktoré majú ako posledné písmeno zaradené písmeno Ӏ (paločka).

Chantyjčina využíva na zápis aj variant písmena Ю s diakritikou: Ю̆.

Zdroj 

Písmená cyriliky